Սեպտեմբերի 5-ին ՀՀ ԱԺ նախագահ Գալուստ Սահակյանն ընդունեց Գերմանիայի Միջազգային Համագործակցության Ընկերության Հայաստանյան գրասենյակի ղեկավար Դագմար Բոթթին: Հանդիպմանը ներկա էր նաեւ ՀՀ ԱԺ ֆինանսավարկային եւ բյուջետային հարցերի մշտական հանձնաժողովի նախագահ Գագիկ Մինասյանը:
Ողջունելով հյուրին խորհրդարանում՝ ՀՀ ԱԺ նախագահ Գալուստ Սահակյանը նշեց, որ տիկին Բոթթի ղեկավարած ընկերությունը 2009թ.-ից վեր մի շարք ծրագրերի շրջանակներում սերտորեն համագործակցել եւ աջակցություն է տրամադրել ՀՀ Ազգային ժողովին, ՀՀ վերահսկիչ պալատին եւ ՀՀ ֆինանսների նախարարությանը ծրագրային բյուջետավորման ներդրման բարեփոխումների իրականացման գործում: Խորհրդարանի ղեկավարը գոհունակությամբ նշեց, որ «Հանրային ֆինանսների կառավարում հարավային Կովկասում» տարածաշրջանային ծրագրի շրջանակներում համագործակցությունը դրական արդյունք է արձանագրել: